ΓΡΑΠΤΗ ΕΡΩΤΗΣΗ E-2260/01

υποβολή: Piia-Noora Kauppi (PPE-DE) προς την Επιτροπή

(31 Ιουλίου 2001)

Θέμα: Παράλειψη να κληθούν από την Επιτροπή να γνωμοδοτήσουν τοπικές αρχές ευρισκόμενες στα εξωτερικά σύνορα της Ευρωπαϊκής Ένωσης ενόψει της σύνταξης μιας ανακοινώσεως

Βάσει των πορισμάτων του Ευρωπαϊκού Συμβουλίου της Νίκαιας, η Επιτροπή κλήθηκε να επεξεργασθεί ένα πρόγραμμα για τις περιφέρειες που ευρίσκονται στα εξωτερικά σύνόρα της Ευρωπαϊκής Ένωσης με σκοπό την ενίσχυση της ανταγωνιστικότητάς τους. Συνεπώς, η Επιτροπή συνέταξε κάποια Ανακοίνωση με την οποία εξετάζει τις επιπτώσεις από την διεύρυνση στις περιφέρειες αυτές και με την οποία καταθέτει κάποιες προτάσεις. Η Ανακοίνωση που έπρεπε να δημοσιευθεί τον Ιούλιο, θα έπρεπε να περιέχει τα εξής στοιχεία: θέση των μεθοριακών περιφερειών και επιπτώσεις της διεύρυνσης σε ορισμένους τομείς, αξιολόγηση τωνφιστάμενων κοινοτικών οργάνων, προτάσεις κοινοτικών δράσεων στις μεθοριακές περιφέρειες (βασικές διαρθρωτικές επενδύσεις στο πλαίσιο των διευρωπαϊκών δικτύων, δάνεια της ΕΤΕ και, ιδιαίτερα, διαμεθοριακή συνεργασία, βελτίωση του συντονισμού μεταξύ του προγράμματος Phare/διαμεθοριακή συνεργασία και του προγράμματος Interreg, προώθηση της πληροφόρησης, βελτίωση της αξιολόγησης των επιμορφωτικών προγραμμάτων, δημιουργία μιας task force ειδικά για τις διαμεθοριακές περιφέρειες στο πλαίσιο της Επιτροπής). Οι προτάσεις δεν θαποβληθούν για εξέταση από το Συμβούλιο παρά μόνον μετά από τη γνωστοποίηση των σχετικών αντιδράσεων από τα κράτη μέλη.

Πρόκειται περί ενός σημαντικού προγράμματος το οποίο θα επηρεάσει άμεσα τις κοινότητες που ευρίσκονται στα εξωτερικά σύνορα της Ευρωπαϊκής Ένωσης. Παρά ταύτα όμως, δεν ακούσθηκαν οι απόψεις των εν λόγω τοπικών αρχών κατά την φάση της επεξεργασίας του προγράμματος.

Για ποιο λόγο η Επιτροπή παρέλειψε να ζητήσει την γνωμοδότηση αυτών των τοπικών αρχών κατά την φάση της επεξεργασίας του εν λόγω προγράμματος·

Απάντηση του κ. Verheugen εξ ονόματος της Επιτροπής

(28 Σεπτεμβρίου 2001)

Στις 25 Ιουλίου 2001, η Επιτροπή εξέδωσε ανακοίνωση σχετικά με τον αντίκτυπο της διεύρυνσης στις περιοχές που συνορεύουν μεποψήφιες χώρες, στην οποία προβλέπεται κοινοτική δράση για τις παραμεθόριες περιοχές(1).

Η ανακοίνωση βασίζεται σε μια διεξοδική ανάλυση των παραμεθόριων περιοχών, η οποία καλύπτει τρεις βασικούς τομείς:

- την κοινωνικοοικονομική κατάσταση των παραμεθόριων περιοχών και τις πιθανές συνέπειες της διεύρυνσης·

- την ήδηπάρχουσα κοινοτική στήριξη των παραμεθόριων περιοχών·

- πιθανά μέτρα για την ενίσχυση της ανταγωνιστικότητας των παραμεθόριων περιοχών.

Εντός των ορίων των δημοσιονομικών προοπτικών για το χρονικό διάστημα μέχρι το 2006, όπως συμφωνήθηκαν από το Ευρωπαϊκό Συμβούλιο του Βερολίνου (24-25 Μαρτίου 1999), η ανακοίνωση της Επιτροπής εστιάζεται στη βελτίωση και ενίσχυση των ήδηπαρχουσών κοινοτικών πολιτικών.

Κατά τον καθορισμό της κοινοτικής δράσης για τις παραμεθόριες περιοχές, η Επιτροπή έλαβε δεόντωςπόψη της τα λεπτομερή στοιχεία σχετικά με τις ανάγκες των παραμεθόριων περιοχών, τα οποία παρείχαν τα εμπορικά επιμελητήρια των εν λόγω περιοχών καθώς και τα εκάστοτε ενδιαφερόμενα κράτη μέλη. Επιπλέον, η Επιτροπή έλαβεπόψη της τις απόψεις των οργανισμών τοπικής και περιφερειακής αυτοδιοίκησης, οι οποίες έχουν διατυπωθεί στα διάφορα έγγραφα και έχουν εκφραστεί στο πλαίσιο διμερών συζητήσεων με αντιπροσώπους των παραμεθόριων περιοχών.

(1) COM(2001) 437 τελικό.